Á vegum safnsins starfa því sérfræðingar í fjölmörgum greinum , s.s. forvörslu , fornleifafræði , byggingarsögu , þjóðháttafræði , sagnfræði , listfræði og fleiri greinum . Þá hefur heimsókn gömlu íslensku jólasveinanna síðustu 13 daga fyrir jól orðið einkar vinsæl meðal yngstu safngesta . Þó getur Þjóðminjasafnið falið viðurkenndu safni varðveislu gripanna . Grunnsýningar Þjóðminjasafnsins sýna annars vegar menningarsögu þjóðarinnar frá landnámi til vorra daga og þar eru sýndir allir merkustu gripir safnsins . Hins vegar er miðlað sjónrænum menningararfi Íslendinga , í samstarfi við fleiri stofnanir í Safnahúsinu við Hverfisgötu . Stefna Þjóðminjasafns Íslands er að allt starfsfólk njóti jafnra launa og sömu kjara fyrir sömu eða jafnverðmæt störf þannig að enginn kynbundinn launamunur sé til staðar á vinnustaðnum . Jafnlaunastefnan nær til alls starfsfólks stofnunarinnar og ber þjóðminjavörður ábyrgð á henni . Jafnlaunastefna er jafnframt launastefna stofnunarinnar . Til að framfylgja jafnlaunastefnu skuldbindur stofnunin sig til að skjalfesta , innleiða , viðhalda og bæta stöðugt stjórnun jafnlaunastjórnunarkerfisins í samræmi við kröfur staðalsins ÍST 85 og ákvarða hvernig kröfur hans verða uppfylltar . Stofnunin hefur innleitt verklag og skilgreint viðmið við ákvörðun launa þar sem hver og einn fær greitt fyrir starf sitt út frá verðmæti þess óháð kyni . Til þess að fylgja jafnlaunastefnu Þjóðminjasafns Íslands mun stofnunin : · Innleiða vottað jafnlaunastjórnunarkerfi sem byggist á jafnlaunastaðlinum ÍST 85 , það skjalfest og því viðhaldið . · Framkvæma launagreiningu a.m.k. einu sinni á ári þar sem borin eru saman jafnverðmæt störf og athugað hvort mælist munur á launum eftir kyni og kynna helstu niðurstöður fyrir starfsfólki . · Bregðast við frábrigðum með stöðugum umbótum og eftirliti . · Gera innri úttekt og halda rýni stjórnenda árlega . · Fylgja viðeigandi lögum , reglum og kjarasamningum sem í gildi eru á hverjum tíma og staðfesta hlítni við lög . · Kynna stefnuna árlega fyrir starfsfólki og skal hún vera aðgengileg á innri og ytri vef stofnunarinnar . Mannauðsstjóri er fulltrúi jafnlaunastjórnunarkerfisins og skal starfsfólk leita til hans með athugasemdir eða fyrirspurnir .